**Móricz Zsigmond Görögkatolikus**

**Kéttannyelvű Általános Iskola**

4700 Mátészalka

Móricz Zsigmond u. 96-98.

# **A HUMÁN ÉS IDEGEN NYELVIMUNKAKÖZÖSSÉG**

# **MUNKATERVE**

**2022/2023. TANÉV**

Készítette: Erdős Ákos Jóváhagyta: Szabó Attila

mk.-vezető igazgató

Mátészalka, 2022.szeptember 01.

**A munkaközösség tagjainak névsora és képzettsége:**

Béltekiné Szívós Ágnes (óraadó) ének-zene

Erdei Zsuzsa német – történelem

Erdős Ákos magyar- angol-népművelés

Derzsényi Gabriella angol-biológia

Dr. Gergely Nándorné magyar – kommunikáció

Nagy Krisztina angol-olasz nyelv

Rembeczki Attila angol-történelem

Sarah Jones lektor tanár

Dr. Sarka Attiláné tanító-rajz

Sipos Gergő tanító-angol műveltségterület

Szamosi István angol – magyar

Szántó Barbara tanító-angol műveltségterület

Tóth Dénes angol fizika

Az idei tanévtől két pályakezdő kollégánk is van (Derzsényi Gabriella, Szántó Barbara). Feladatunk lesz, hogy megadjunk számukra minden szakmai segítséget a sikeres munkavégzéshez.

**A munkaközösség általános célkitűzései:**

Munkaközösségünk oktató-nevelő munkájában kiemelt terület az ismeretszerzés, a kulcskompetenciák és a tanulók személyiségének fejlesztése.

Az anyanyelv használata a társadalmi kommunikáció alapja, ezért az anyanyelvi készségek birtoklásának meghatározó szerepe van a társadalom értékeinek közvetítésében, gyakorlásában és védelmében. Az anyanyelvi nevelés alapvető feladata az anyanyelvi kompetencia fejlesztése, összhangban a tanulók előzetes tudásával és nyelvfejlődésével. Az anyanyelv tudatos ismerete alapozza meg és segíti elő más nyelvek elsajátításának a képességét is. Minden tantárgy tanulásának az alapja a megfelelő szintű szövegértési és szövegalkotási készség.

A kereszténység szellemében neveljük diákjainkat, hogy megérjenek a szabadság felelős megélésére és érzékük legyen az igazi értékek iránt. Megismerjék önmagukat és az őket körülvevő világot. Belső igénnyé váljon bennük a pontosság, a fegyelem, az önfegyelem gyakorlása. Felülemelkedjenek a középszerűségen, ne fáradjanak bele a folyamatos önképzésbe

A munkaközösség idegen nyelvet tanító tagjainak legfőbb feladata, az idegen nyelv megszerettetése. Legfőbb célunknak tekintjük, hogy a gyerekeket nyelvhasználóvá neveljük. Fel kell ébreszteni bennük a vágyat, igényt az őket körülvevő idegen nyelvi tartalmak megismerésére. Arra kell törekednünk, hogy az angol nyelv használata minél inkább készségszintű legyen a számukra. Ezzel az angol nyelv nem egy megtanulandó tantárgy lesz, hanem egy plusz lehetőség az ismeret- és élményszerzésre. Mindezek eléréséhez alsó tagozatban a nyelvvel való játékos ismerkedés az út, mely során különböző tevékenységi formák (dalok, mondókák, játékok, tanulmányi versenyek) segítségével észrevétlenül szerzik meg és bővítik szókincsüket.
Felső tagozatban hangsúlyos szerephez kell jutnia a szóbeliségnek. A négy készség (beszédkészség, hallott, - olvasott szövegértés, íráskészség) közül a beszédkészség fejlesztése a legidőigényesebb, objektív mérése, értékelése pedig a legnehezebb feladat. Ugyanakkor a használható nyelvtudás megszerzése szempontjából talán ez a legfontosabb. A minél magasabb szintű beszédkészséghez a leghatékonyabb módja a hallott szövegértés fejlesztése. Ehhez a legjobb út a gyerekek érdeklődését megragadó angol nyelvű tartalmak fogyasztása a legjobb út. A számukra káros tartalmakat leszámítva gyakorlatilag teljesen mindegy, hogy milyen angol nyelvű tartalmat fogyasztanak, (dalszövegek, sztárok követése a közösségi oldalakon, sorozatok nézése, népszerű külföldi gamer-ek streamjeinek követése stb.) azok észrevétlenül fogják fejleszteni a hallott szövegértésüket, ezzel együtt a beszédkészségüket. A beszédkészséget fejlesztő órák remek lehetőséget adnak a gyerekek tudásszintjének felmérésére, illetve motiválni fogja az ezen a téren még kicsit alacsonyabb szinten lévőket.

**A munkaközösség éves feladatai:**

A munkaközösség a tanév során a tanított tantárgyakhoz kötődően különböző, tanórán kívüli rendezvényeken, eseményeken versenyeken vesz részt, illetve szervezik azokat.

Nemzeti ünnepeink közül október 23., március 15. és június 4. iskolai műsor keretében fogjuk megünnepelni. A korábbi években Dr. Gergely Nándorné az irodalmi színpadi foglalkozások keretében igényes, színvonalas műsorokat szerkesztett ezekre az eseményekre. Ebben a tanévben a munkaközösség többi tagjának is aktívabban ki kell vennie a részét ezekből a feladatokból, mivel az irodalmi színpad működtetésére nincs heti órakeret.

Október 6-ra osztályközösségenként fogunk emlékezni.

Egyházi ünnepeink:

-Advent: A görögkatolikus egyház szokásai alapján a karácsonyt megelőző hat vasárnap gyújtunk gyertyát. A vasárnapi gyertyagyújtásokat a rákövetkező hétfő reggel kis műsor keretében tesszük meg. A műsorokat az osztályfőnökök, illetve a magyar irodalmat tanító nevelők fogják összeállítani.

Minden évben részt veszünk a városi az advent megünneplésében.

**Iskolán kívüli kulturális események:**

Évek óta jó kapcsolatot ápolunk a Szentpéteri Zsigmond Kulturális Központ és Színházzal, mely során színház és filharmóniai bérlethez juttatjuk a diákjainkat. A bérletvásárlást ebben a tanévben is meg kívánjuk szervezni.

**Tanulmányi versenyek:**

A tanulmányi versenyek jó alkalmat jelentenek a tehetséges tanulók fejlesztésére. A munkaközösség a következő versenyekre a következő versenyekre kívánja benevezni az érdeklődő diákokat:

-Nyíregyházi Evangélikus Kossuth Lajos Gimnázium levelezős versenyei (angol, magyar)

-Szent Atanáz Görögkatolikus Hittudományi Főiskola "Görögkatolikus Tudásolimpia" angol-magyar)

-Simonyi Zsigmond Kárpát-medencei helyesírási verseny

-TITOK London Bridge angol nyelvi feladatmegoldó verseny Budapest(angol)

-Kitárul a világ megyei angol nyelvi feladatmegoldó verseny Nyíregyháza (angol)

-Angol nyelvi triatlon Máriapócs (angol)

Ennek a tanévnek a második félévében egy évenként megrendezendő, saját szervezésű angol nyelvi versenyt tervezünk elindítani. A versenyt szellemiségében úgy kívánjuk kialakítani, hogy az a nyelvhasználatot mérje. A versenyt négy kategóriában (1-2; 3-4; 5-6; 7-8. évfolyamosok számára) fogjuk meghirdetni, melyre várjuk a város és a környék iskoláinak, illetve a megye görögkatolikus iskoláinak tanulóit.

Habár a kéttannyelvű oktatás hivatalosan elvárt szintje a B2 (küszöbszint), az elmúlt évek bebizonyították, hogy -a kétannyelvű oktatásnak köszönhetően- tanulóink jelentős részének teljesen reális cél a B2 (középfok) elérése. Ennek érdekében a második félév kezdetén akkreditált vizsgáztató bevonásával próbanyelvvizsgát fogunk szervezni.

A munkatervben megfogalmazott feladatok megvalósításával a munkaközösség sikeresen fogja teljesíteni a kitűzött pedagógiai, szakmai céljait.

Mátészalka, 2022. szeptember 01.

 Erdős Ákos

 munkaközösség-vezető